b'\n_START_ARTICLE_\nThrud\n_START_PARAGRAPH_\nThrud (my\xc3\xb6s Trud ja Thrudr) on skandinaavisessa mytologiassa ukkosenjumala Thorin tyt\xc3\xa4r. Toiset jumalat olivat luvanneet Thrudin vaimoksi k\xc3\xa4\xc3\xa4pi\xc3\xb6 Allvisille palkaksi siit\xc3\xa4, ett\xc3\xa4 k\xc3\xa4\xc3\xa4pi\xc3\xb6 takoisi heille aseita. Thoria sopimus ei kuitenkaan miellytt\xc3\xa4nyt, sill\xc3\xa4 h\xc3\xa4nest\xc3\xa4 k\xc3\xa4\xc3\xa4pi\xc3\xb6 ei ollut sopiva v\xc3\xa4vyksi. Niinp\xc3\xa4 Thor j\xc3\xa4rjesti kokeen est\xc3\xa4\xc3\xa4kseen avioliiton. Allvisin oli todistettava suuri viisautensa t\xc3\xa4ss\xc3\xa4 kokeessa. Thor pitkitti koetta aamunkoittoon asti, jolloin auringons\xc3\xa4teet osuivat Allvisiin ja t\xc3\xa4m\xc3\xa4 muuttui kiveksi._NEWLINE_Eddan Grimnirin runon mukaan Thrud on my\xc3\xb6s yksi valkyrioista, jotka tarjoilevat Valhallassa olutta taistelussa kuolleille urhoille.'